Marskgrasslekta

Marskgrasslekta (Spartina) er ei slekt i grasfamilien.
De er utbredt langs strendene på begge sider av Atlanterhavet. I Europa vokser de nordover til Skottland og Danmark, og de mangler i Norge. I Nord-Amerika finnes de også i innlandet og ved stillehavskysten. Én art vokser på isolerte øyer lengst sør i Atlanterhavet og Det indiske hav.
Spartina vokser som regel i overgangen mellom strandeng og den øverste fjæresonen. De kan danne store bestander på mudderrike strender. Røttene er godt forankret, og stengelen kan vokser 10–15 cm i året slik at plantene ikke begraves i mudder. De tåler mye salt og kan overleve flere timers neddykking i sjøvann. Alle artene i slekta har C4-fotosyntese.
Den eneste arten som sikkert fantes i den gamle verden fram til det 19. århundre var Spartina maritima, som vokser langs atlanterhavskysten i Europa og Afrika. Den amerikanske arten Spartina alterniflora ble ved et uhell innført til Sør-England og Vest-Frankrike. I 1870 ble det oppdaget en steril hybrid mellom disse to artene i England (Spartina × townsendii), og en annen steril hybrid ble funnet i Sørvest-Frankrike i 1892 (Spartina × neyrautii). Etter 1890 dukket det opp forplantningsdyktige planter med fordoblet kromosomtall i England. Den nye planten fikk navnet Spartina anglica og er svært livskraftig.
Spartina anglica har spredt seg raskt i Europa og er også innført andre steder for å stabilisere mudderbanker. Den vokser i tette bestander som fortrenger alle andre arter, også  Spartina maritima, og betraktes som en skadelig invaderende art. Flere andre arter kan også opptre som invaderende arter, for eksempel Spartina alterniflora og Spartina densiflora i California.


== Arter og hybrider ==
Spartina alterniflora Loisel. – østlige Nord-Amerika, innført til California
Spartina anglica C.E.Hubb. – Europa, innført andre steder
Spartina arundinacea (Thouars) Carmich. – de subantarktiske øyene Tristan da Cunha, Gough,  St. Paul og Amsterdam
Spartina bakeri Merr. – sørøstlige USA
Spartina × caespitosa A.A.Eaton – østlige Canada, nordøstlige USA
Spartina ciliata Brongn. – Brasil, Argentina, Uruguay
Spartina cynosuroides (L.) Roth – østlige Nord-Amerika
Spartina densiflora Brongn. – østlige Sør-Amerika, innført til California
Spartina foliosa Trin. – California, Baja California
Spartina gracilis Trin. – ved saltsjøer i innlandet i Nord-Amerika
Spartina longispica Hauman & Parodi ex St.-Yves – Argentina, Uruguay
Spartina maritima (Curtis) Fernald – Europa, Marokko, rundt Middelhavet, sørvestlige Afrika
Spartina × neyrautii Fouc. – Europa
Spartina patens (Aiton) Muhl – østlige Nord-Amerika
Spartina pectinata Bosc ex Link – ved ferskvann i innlandet i Nord-Amerika
Spartina spartinae (Trin.) Merr. ex Hitchc. – Amerikas atlanterhavskyst
Spartina × townsendii H.Groves & J.Grov – Europa
Spartina versicolor Fabre –  Sør-Europa, Nord-Afrika, Makaronesia (usikkert om den forkommer naturlig, står nært eller er identisk med S. patens)


== Litteratur ==
A. Gray (1982). «Strandenger ved havet».  I G. Halliday og A. Malloch; oversatt av P. Sunding og A.M. Sunding. Ville vekster i Norge og våre naboland. Schibsted. s. 125–126. ISBN 82-516-0908-9. 
M.L. Ainouche m.fl. (2009). «Hybridization, polyploidy and invasion: lessons from Spartina (Poaceae)» (PDF). Biological Invasions. 11 (5): 1159–1173. ISSN 1573-1464. doi:10.1007/s10530-008-9383-2. 
D.R. Ayres m.fl. (2004). «Spread of exotic cordgrasses and hybrids (Spartina sp.) in the tidal marshes of San Francisco Bay, California, USA» (PDF). Biological Invasions. 6 (2): 221–231. ISSN 1573-1464. doi:10.1023/B:BINV.0000022140.07404.b7. Arkivert fra originalen (PDF) 18. august 2016. 
A. Bertacchi og T. Lombardi (2014). «Spartina versicolor Fabre in coastal areas of Tuscany (Italy)». Contribuţii Botanice. XLIX: 49–60. 
* «Spartina». The Plant List. Besøkt 1. juli 2016. 


== Eksterne lenker ==

(en) Spartina – oversikt og omtale av artene i WORMS-databasen 
(en) Spartina i Encyclopedia of Life 
(en) Spartina i Global Biodiversity Information Facility 
(no) Spartina hos Artsdatabanken 
(sv) Spartina hos Dyntaxa 
(en) Spartina hos ITIS 
(en) Spartina hos NCBI 
(en) Spartina hos The International Plant Names Index 
(en) Spartina hos Tropicos 
(en) Spartina hos GrassBase 
(en) Kategori:Spartina – bilder, video eller lyd på Wikimedia Commons